Veslemøy Solberg

**Veslemøy Solberg** (født 1964) er en norsk vokalist, tekstforfatter, revyskuespiller og komponist.

Sammen med Sven Ohrvik var Solberg i perioden 1997–2003 redaksjonelt og musikalsk ansvarlig for TV-serien Antikviteter & Snurrepiperier på NRK1. Programmet hadde på det meste over én million seere. Hun har også deltatt i en lang rekke andre radio- og TV-programmer.

Veslemøy Solberg har gitt ut en rekke solo-album med egne og andres tekster og musikk. I tillegg har hun gitt ut flere CD-er sammen med andre artister. Hun har stått på revyscener og holdt konserter i inn- og utland, og eier sitt eget plateselskap, Nordicae. Veslemøy Solberg er utdannet siviløkonom fra Norges Handelshøyskole i Bergen, og har hovedfag i nordisk språk og litteratur fra Universitetet i Oslo.

Veslemøy Solberg har i tillegg skrevet en rekke faglige artikler, og har også fått svært gode kritikker for lyrikk- og sangtekstene sine. Hun har mottatt en rekke priser og stipender, blant andre Tekstforfatterfondets ettårige arbeidsstipend for 2006.

I 2006 ble hun sammen med Felix Johansen nominert til Spellemannprisen for albumet *Eventyret om Hanna*.

I årene 2007–2009 produserte og skrev Veslemøy Solberg flere sceneforestillinger, blant annet forestillingen «Aass for oss!» til Aass Bryggeris 175-årsjubileum og bestillingsverket «Kanskje kommer kongen» til Drammens Teaters nye kabaretscene «Fjerde Losjerad». Med forestillingen «Skål for livet!» har hun turnert over hele Norge.

På CD- og revyprosjektene sine har hun blant annet samarbeidet med Ole Paus, Jonas Fjeld, Jon Solberg, Dollie de Luxe, Gustav Lorentzen, Rune Larsen, Kaia Huuse, Anne-Marie Giørtz, Morten Grøtnes, Ove Borøchstein og Felix Johansen.

Veslemøy Solberg ble utnevnt til Årets fylkeskunstner i Buskerud for 2011.

## Diskografi
* 1994: *[[Min unge sang]]*
* 1996: *[[The Strength of the Runes]]*
* 1998: *[[X (Veslemøy Solberg-album)|X]]*
* 1999: *[[Kjærestebilder]]*
* 1999: *[[Jenter fra Jante &ndash; Tonesatte dikt av Aksel Sandemose]]*, med Anne-Marie Giørtz & Kaia Huuse
* 2000: *[[Sangskatter & snurrepiperier]]*, med Sven Ohrvik
* 2004: *[[Løvehjerte]]* (12 spor, egenutgitt)
* 2006: *[[Sangen om kjærligheten]]*
* 2006: *[[Neseviser og hjertesukk]]*, med Jørn Simen Øverli & Sven Ohrvik
* 2006: *[[Eventyret om Hanna]]*, med Felix Johansen
* 2008: *[[Gullmåne]]*
* 2010: *[[Inn i eventyret]]*
* 2011: *[[En sang til deg]]*
* 2015: *[[Røter (album)|Røter]]*, med Jon Solberg
* 2017: *[[Sang til sjelen]]*
* 2021: *Mille Vinkel og lille Ibsen*
;Singler
* 1998: *Gift*
* 2000: *Mine længsler (hvor såre lidet vil der til)*, med Sven Ohrvik
* 2003: *Lionheart*
* 2004: *Keiser med nye klær*
* 2006: *Lille Marthine*, med Felix Johansen
* 2013: *Til Telemark* , med Jon Solberg
* 2014: *Flink pike kan du være selv!*, med Kathrine Aspaas
* 2015: *Sang til sjelen*
### Deltar på
* Norges Handelshøyskoles studentforening: *Uken 88 &ndash; 3.-20. mars 1988* (1988)
* Uken 94: *Liv levende/5 av 7* (1994)
* Gustav Lorentzen: *[[Kanskje kommer kongen]]* (1995)
* Jonas Fjeld & Ole Paus: *[[Damebesøk]]* (1998)
* Jonas Fjeld: *[[Beste (Jonas Fjeld-album)|Beste]]* (1999)
* Appleseed: *[[If I Had a Song: The Songs of Pete Seeger Vol. 2]]* (2001)
* Jon Solbergs Bygdabilly Band: *Du maler natta lyseblå* (2003)
* Jon Solbergs Bygdabilly Band: *[[Da eg og bestefar va' små]]* (2003)
* Dada Group: *[[The Dada Project]]* (2003)
* Henrik Wergeland: *[[Henrik Wergeland: I børnekammeret]]* (2005)
* Grappa: *[[Den røde gitar &ndash; Arbeidersanger i ny drakt]]* (2005)
* Ni Liv: *[[Telemarkana]]* (2007)
* Ove Borøchstein: *[[Midt i tida]]* (2008)
* Per Aarsund: *[[Fri sjel]]* (2009)
* Ni Liv: *[[Langhelg]]* (2011)
* Nordicae: *[[Drammens hjerte]]* (2011)
* Per Aarsund: *Frostnatt* (2011)
* Jonas Fjeld: *[[Hjemmeseier]]* (2011)
* Per Aarsund: *[[Pil i hjerte]]* (2013)
* Ove Borøchstein: *[[Skål for livet!]]* (2013)
* Jan-Henrik Kulberg: *[[Sol over torget]]* (2013)

## Familie
Veslemøy Solberg er datter av litteraturviteren og professoren Olav Solberg, og søster av musikeren Jon Solberg.

## Referanser


## Eksterne lenker
* Hjemmeside
* Plateselskap
* Nettbutikk
* Biografi fra mic.no
* Hjemmeside for artisten Veslemøy Solberg
* YouTube: